Crna Gora

Adresa: IV Proleterske brigade br 19

81000 Podgorica Crna Gora

www.gov.me/mt

Ministarstvo turizma

Na osnovu zaključka Vlade Crne Gore br. 10-010/25-188/2 od 30.01.2025. godine Ministarstvo turizma (u daljem tekstu: Ministarstvo) objavljuje

**J A V N I P O Z I V**

**za učešće u postupku dodjele sredstava za** **Programsku liniju** **za opremanje skijališta**

Programom za podsticanje razvoja poslovanja skijališta u Crnoj Gori za 2025. godinu predviđeno je sprovođenje mjera finansijske podrške razvoju skijališta, koje bi doprinijele stvaranju dodatne vrijednosti u vidu dovoljno inovativnih i konkurentnih usluga na domaćem i regionalnom tržištu.

Ministarstvo turizma poziva privredna društva koja upravljaju skijalištima i vrše ulaganja u opremanje skijališta da podnesu prijavu za učešće u postupku dodjele sredstava za podsticanje razvoja poslovanja skijališta, odnosno za Programsku liniju za opremanje skijališta.

1. **Opšti uslovi za učešće**

Pravo učešća po Javnom pozivu imaju preduzeća koja su registrovana u skladu sa Zakonom

o privrednim društvima ("Službeni list Crne Gore", broj 65/20), Zakonom o skijalištima ("Službeni list Crne Gore", broj 13 od 18. decembra 2007, 40/11, 21/14) i koji ispunjavaju uslove u skladu sa Uredbom o bližim kriterijumima, uslovima i načinu dodjele državne pomoći („Službeni list Crne Gore“, broj 27/2010, 34/2011 i 16/14) i koja zadovoljavaju sljedeće uslove:

• Imaju sjedište na teritoriji Crne Gore;

• Registrovani su u Centralnom registru privrednih subjekata;

• Imaju izdato Rješenje o odobrenju za rad izdato od strane ministarstva nadležnog za poslove turizma u jednoj od prethodnih 5 godina;

• Imaju predate zvanične finansijske izvještaje za 2023. godinu u zakonski predviđenom roku ili im je Rješenjem Uprave prihoda i carina odobren produžetak roka za predaju finansijskih izvještaja;

• Redovno izvršavaju obaveze plaćanja poreza i doprinosa na lična primanja, poreza na dobit pravnih lica i poreza na dodatu vrijednost, odnosno redovno izmiruju reprogramirane poreske obaveze, shodno Zakonu o reprogramu poreskih potraživanja (“Sl. list CG”, broj 83/16), Uredbi o uslovima za odlaganje naplate poreskih i neporeskih potraživanja (“Sl. list CG”, broj 57/18) i Uredbi o uslovima za odlaganje naplate dospjelih poreskih i neporeskih potraživanja (“Sl. list CG”, broj 27/2020, 50/2020, 015/2021)[[1]](#footnote-1);

• Nijesu u obavezi povraćaja nezakonito primljene državne pomoći;

• Nijesu u postupku stečaja ili likvidacije;

Pravo učešća po Javnom pozivu imaju preduzeća koja upravljaju skijalištima i vrše ulaganja u opremanje skijališta.

Troškovi koji se odnose na izgradnju gotovih stambeno-poslovnih jedinica, nabavku putničkih/teretnih/komercijalnih vozila, kao i iznajmljivanje/zakupa materijalnih dobara **nijesu predmet sufinansiranja.**

Takođe, troškovi koji se direktno odnose na proizvodnju i distribuciju proizvoda (troškovi izrade proizvoda, transportni troškovi, troškovi kapitalnih investicija, troškovi administracije, amortizacije, osiguranja, kursnih razlika, plaćanje zaostalih obaveza, kamata, poreza, taksi, rata za otplatu kredita i sl.), bankarski troškovi, komisiona plaćanja, i slični troškovi koji se odnose na sprovođenje ugovora, plaćanje provizija, bilo koji vid ličnih troškova i sl.) **nijesu obuhvaćeni ovim Javnim pozivom.**

1. **Finansijski okvir**

Ukupan budžet opredijeljen za realizaciju Javnog poziva je **300.000,00€.**

1. **Opravdani troškovi**

Opravdani troškovi u okviru Programske linije za opremanje skijališta podrazumijevaju troškove investicije u novu opremu u cilju uređenja, održavanja i opremanja skijališta u skladu sa standardima i minimalno-tehničkim uslovima za uređenje, održavanje i opremanje skijališta, pružanje usluga na skijalištu odnosno Zakona o skijalištima ("Sl. listu Crne Gore", br. 13 od 18. decembra 2007, 40/11, 21/14).

Opravdani troškovi su troškovi nabavke nove opreme nastali kroz sopstveno ulaganje koje je realizovano u periodu od prethodne dvije fiskalne godine (fiskalna godina za investiciju podrazumijeva ulaganje koje je nastalo u periodu od 1. januara 2023. godine do zatvaranja javnog poziva).

Sredstva se ne mogu koristiti za:

- iznajmljivanje opreme, mašina, i alata; - troškove koji se direktno odnose na proizvodnju i distribuciju opreme (troškovi izrade opreme, transportni troškovi, administracije), troškovi amortizacije;

- troškove osiguranja, kursnih razlika, plaćanje zaostalih obaveza (kamata, poreza, taksi, rata za otplatu kredita i sl.), bankarski troškovi, komisiona plaćanja, slični troškovi koji se odnose na sprovođenje ugovora, i plaćanje provizija.

1. **Regionalni aspekt i razvrstavanje JLS prema stepenu razvijenosti**

Za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100% primjenjivaće se podrška koja uvažava regionalni aspekt i razvrstavanje jedinica JLS prema stepenu razvijenosti. Uvećani procenat bespovratne podrške biće definisan programskom linijom za privredne subjekte koji posluju u sljedećim opštinama: Petnjica, Andrijevica, Gusinje, Plav, Rožaje, Tuzi, Berane, Bijelo Polje, Šavnik Mojkovac, Kolašin, Pljevlja, Plužine, Ulcinj, Bar, Žabljak, Cetinje, Nikšić, Danilovgrad.

Uslov je da u posljednjih šest mjeseci do dana objavljivanja Javnog poziva nije bilo promjena u strukturi vlasništva, kao i u promjeni adrese sjedišta Društva u okviru druge JLS kojim bi se obezbijedio uvećani iznos podrške.

Za privredne subjekte koji posluju u jedinicama lokalne samouprave čiji je indeks razvijenosti iznad 100%, nema uvećanja procenta podrške bespovratnih sredstava.

Ministarstvo turizma će izvršiti provjeru eventualne kumulacije državne pomoći i dodjele ostalih subvencija po istom osnovu.

Intenzitet državne pomoći programske linije će se usmjeravati poštujući princip kumulacije, odnosno zajedno sa ostalom pomoći koju dodjeljuju institucije sa državnog i lokalnog nivoa: **do 50%** iznosa opravdanih troškova bez PDV-a, odnosno **u iznosu do 70.000,00€, a 60%** iznosa opravdanih troškova bez PDV-a, u iznosu **do 80.000,00€** za privredna društva u vlasništvu žena, osoba starosti do 35 godina i privrednih društava iz manje razvijenih opština.

Apliciranje u okviru programske linije podrazumijeva da privredni subjekat ne može po istom investicionom projektu aplicirati kod više javnih institucija, u skladu sa Zakonom o kontroli državne pomoći.

1. **Podnošenje prijava i potrebna dokumentacija**

Prijavna dokumentacija za učešće u Programskoj liniji je definisana ovim Javnim pozivom. Takođe, sve informacije i stručna pomoć vezana za programsku liniju, način apliciranja i potrebnu dokumentaciju mogu se dobiti putem e-mail navedenog u okviru Javnog poziva. Podnošenje prijava i prateće dokumentacije vršiće se na arhivi Ministarstva turizma, na adresi IV proleterske brigade broj 19, radnim danima od 08-14h.

Krajnji rok za dostavljanje prijava/zahtjeva od strane privrednih subjekata je **20. februar 2025. godine do 14:00h**, dok je krajnji rok za podnošenje zahtjeva za refundaciju odobrenih aktivnosti **05. mart 2025. godine do 14:00h**.

**Opšta dokumentacija:**

1. Zahtjev za učešće po javnom pozivu;

2. Izjava preduzetnika/privrednog društva o prihvatanju uslova Programa;

3. Izjava o povezanim licima;

4. Izjava kojom se potvrđuje da preduzeće nije u finansijskim poteškoćama u smislu Uredbe o opštem zajedničkom izuzeću i Izjava da za iste aktivnosti nijesu koristili sredstva finansijske pomoći iz državnog/lokalnog budžeta ili međunarodnih institucije/programa i drugih donatora u poslednje 3 godine;

5. Izvod iz Centralnog registra privrednih subjekata;

6. Potvrdu o plaćenim porezima i doprinosima ili reprogramu obaveza, zaključno sa prethodnim mjesecom, u odnosu na mjesec predaje dokumentacije po Javnom pozivu.

Osim navedene opšte dokumentacije, za ovu Programsku liniju neophodno je dostaviti i:

**Ponude/profakture/fakture pružaoca usluga za realizaciju aktivnosti odnosno nabavku opreme sa detaljnim opisom i troškovima (potpisane i ovjerene).**

**Dokumentacija za refundaciju sredstava:**

Osim Opšte dokumentacije za ovu Programsku liniju je neophodno dostaviti i:

- Zahtjev za isplatu (refundaciju) sredstava;

- Rješenje o odobrenju za rad izdato od strane ministarstva nadležnog za poslove turizma u jednoj od prethodnih 5 godina;

- Original ili ovjerena fotokopiju računa/faktura/ugovora, carinska dokumentacija ako se radi o uvezenoj opremi, koja pored detaljnih tehničkih karakteristika i cijenu robe izraženu u EUR i iskazanim PDV-om, mora imati iskazanu marku i tip proizvoda, proizvođača, godinu proizvodnje, rok isporuke, garantni rok i sl;

- Dokaz o izvršenom plaćanju (izvodi sa bankarskog računa preduzeća ovjeren od strane poslovne banke, original nalog za prenos);

- Dokaz o realizovanoj aktivnosti – dokument kojim se opisuje stanje nakon realizacije aktivnosti, fotografije (kupljena/instalirana oprema/uređaj);

- Karton deponovanih potpisa;

- Potvrda da je navedeni žiro-račun (naveden u KDP) aktivan izdata od strane poslovne banke. Sredstva će se isplaćivati na žiro račun banke za koji je dostavljena potvrda;

– Izvod iz Centralnog registra privrednih subjekata;

– Potvrdu o plaćenim porezima i doprinosima ili reprogramu obaveza, zaključno sa

prethodnim mjesecom, u odnosu na mjesec predaje dokumentacije za refundaciju troškova;

**Napomena:**

- Dostavljene ponude/profakture/fakture moraju sadržati jasno definisan predmet nabavke, rok isporuke i cijenu proizvoda izraženu u EUR i iskazanim PDV-om (ako su izdate na teritoriji Crne Gore);

- Ponude/profakture/fakture izdate na ino jeziku, moraju biti prevedene na crnogorski jezik i ovjerene od strane preduzeća aplikanta;

- Prihvatljive su samo fakture/ugovori izdate u periodu od 1. januara 2023. godine do krajnjeg roka za dostavljanje prijava;

- Sve fakture izdate od isporučioca proizvoda/opreme moraju biti plaćene sa računa privrednog subjekta korisnika finansijske pomoći.

**Ponude, predračuni, kompenzacija, cesija, faktoring i ostali modeli ustupanja potraživanja ne predstavljaju prihvatljiv dokaz o trošenju sredstava.**

Aplikant mora voditi računa o tome da troškovi nabavke predmetne opreme moraju biti realni i u skladu sa tržišnim cijenama. Komisija zadržava pravo da umanji iznos prijavljenih troškova za refundaciju ukoliko isti nijesu u skladu sa opravdanim troškovima i definisanim rokovima, ili ima pravo da zahtjev odbaci.

Preduzeće je u obavezi da samostalno odabere dobavljača opreme za realizaciju navedene aktivnosti. **Dobavljač opreme ne može biti fizičko lice, već samo pravno lice i registrovani preduzetnici.** **Promjena dobavljača nije dozvoljena.**

**Privredni subjekat i sa njim povezano lice ne mogu istovremeno biti korisnici i dobavljači opreme u okviru Programske linije.**

**Ukoliko se provjerom utvrdi da su u Prijavnom formularu dati neistiniti podaci ili da priložena dokumentacija nije validna i u skladu sa uslovima Javnog poziva, privrednom subjektu se oduzima pravo učešća na javnim pozivima Ministarstva turizma za period od narednih 5 godina**

1. **Postupak sprovođenja Javnog poziva**

Javni poziv se sprovodi kao otvoreni postupak s krajnjim rokom dostavljanja prijava za učešće od strane privrednih subjekata do 20. februara 2025. godine do 14:00h. Podnosioci zahtjeva koji su ispunili opšte uslove učešća, odnosno dostavili opštu dokumentaciju, u obavezi su da dostave finalni izvještaj o realizovanoj aktivnosti sa pratećom dokaznom dokumentacijom do roka definisanog ovim Javnim pozivom. Odluka o dodjeli sredstava biće objavljena u roku od 45 dana od zatvaranja Javnog poziva. Na donijetu Odluku o dodjeli sredstva, podnosilac zahtjeva nema pravo na podnošenje prigovora i Odluka je konačna. Ministarstvo će sa korisnicima kojima su odobrena sredstva potpisati Ugovor najkasnije u roku od 30 dana od dana donošenja Odluke o dodjeli sredstava.

U slučaju potrebe za obustavljanjem ili zatvaranjem Poziva prije nego što je predviđeno, Ministarstvo turizma će objaviti informaciju na web adresi Ministarstva, u kojoj će navesti razloge.

**PROGRAMSKA LINIJA ZA OPREMANJE SKIJALIŠTA**

**KO?**

Pravo učešća po Javnom pozivu imaju privredna društva koja upravljaju skijalištima i vrše ulaganja u opremanje skijališta.

**ŠTA?**

Predmet programske linije je opremanje skijališta u cilju sprovođenja mjera finansijske podrške razvoju skijališta, koje bi doprinijele stvaranju dodatne vrijednosti u vidu dovoljno inovativnih i konkurentnih usluga na domaćem i međunarodnom tržištu:

* **U okviru investicije, pod opremom se podrazumijeva nova oprema kupljena od zvaničnih proizvođača opreme, uvoznika ili distributera opreme. Oprema ne može biti nabavljena od fizičkog lica, kao ni od trećeg lica koje čini povezano lice sa kupcem opreme. Ukoliko je oprema domaćeg porijekla, ista mora biti nabavljena direktno od proizvođača. Nabavljena oprema ne može biti otuđena, prodata, niti korišćena u svrhu trajnog izdavanja trećim licima u roku od 3 godine.**

**KOLIKO?**

**Ukupan budžet** za realizaciju Programa za podsticanje razvoja poslovanja skijališta u Crnoj Gori za 2025. godinu je **300.000,00 €.**

Programska linija podrazumijeva da privredno društvo finansira 100% svih troškova do završetka aktivnosti za koju konkuriše, a onda mu se nakon podnesene dokumentacije koja dokazuje utrošak sredstava ugovorene aktivnosti, od strane Ministarstva turizma odobrava refundacija dijela troškova u visini **do 50%** iznosa opravdanih troškova bez PDV-a, odnosno **u iznosu do 70.000,00€,** **a 60%** iznosa opravdanih troškova bez PDV-a, **u iznosu do 80.000,00€** za privredna društva u vlasništvu žena, osoba starosti do 35 godina i privrednih društava iz manje razvijenih opština.

**KADA?**

Krajnji rok za dostavljanje prijava/zahtjeva od strane privrednih subjekata je **20. februar 2025. godine do 14:00h**, dok je krajnji rok za podnošenje zahtjeva za refundaciju odobrenih aktivnosti **5. mart 2025. godine do 14:00h**.

**KONTAKT?**

Sve informacije koje se odnose na Javni poziv korisnici mogu dobiti putem elektronske pošte na adresu [nikola.vuletic@mt.gov.me](mailto:nikola.vuletic@mt.gov.me).

Crna Gora

Ministarstvo turizma

**Program za podsticanje razvoja poslovanja skijališta u Crnoj Gori za 2025. godinu Programska linija za opremanje skijališta**

**ZAHTJEV ZA UČEŠĆE PO JAVNOM POZIVU**

**PRIJAVA NA JAVNI POZIV ZA UČEŠĆE U POSTUPKU DODJELE SREDSTAVA ZA PROGRAMSKU LINIJU ZA OPREMANJE SKIJALIŠTA**

**Opis prijave:**

|  |
| --- |
|  |

|  |  |
| --- | --- |
| **Naziv preduzeća** |  |
| Matični broj |  |
| Izvršni direktor |  |
| Kontakt telefon |  |
| Elektronska pošta (email) |  |
| Web adresa |  |

U M.P. Potpis zastupnika

\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_

**Obrazac 1**

**Program za podsticanje razvoja poslovanja skijališta u Crnoj Gori za 2025. godinu Programska linija za opremanje skijališta**

**PRIJAVNI FORMULAR**

1. **PROFIL OSNIVAČA, PODNOSIOCA PRIJAVE**

|  |  |  |  |  |
| --- | --- | --- | --- | --- |
| Ime i prezime |  | | | |
| Obrazovanje |  | | | |
| Godine starosti |  | | | |
| Pol | muški |  | ženski |  |
| Zastupljenost žena u vlasničkoj strukturi | * Žena je jedini vlasnik * Žena ima udio u vlasništvu \_\_\_\_% * Nema žena u vlasničkoj strukturi | | | |

1. **PROFIL PREDUZEĆA PODNOSIOCA PRIJAVE**

|  |  |  |  |  |  |
| --- | --- | --- | --- | --- | --- |
| Datum i godina osnivanja |  | | | | |
| Šifra djelatnosti |  | | | | |
| Opis djelatnosti |  | | | | |
| Proizvodni/uslužni asortiman |  | | | | |
| Vlasništvo | Domaće (%) |  | | Privatno (%) |  |
| Strano (%) |  | | Ostalo (%) |  |
| Ukupno (%) | **100%** | | Ukupno (%) | **100%** |
| Broj zaposlenih (prosječan broj zaposlenih – podatak iz statističkog aneksa) | 2023. godina | | | 2024. godina | |
|  | | |  | |
| Ukupan prihod | 2023. godina | | | 2024. godina | |
|  | | |  | |
| Da li ste u prethodne tri godine koristili podsticajna sredstva državnih institucija, donatora i drugih organizacija | Naziv institucije | | Svrha podrške | Iznos | |
|  | |  |  | |
|  | |  |  | |

1. **PODACI O PREDLOŽENOJ AKTIVNOSTI** **NABAVKE**

|  |  |  |  |  |
| --- | --- | --- | --- | --- |
| **Opis opreme**  *(naziv, vrsta, karakteristike, godina proizvodnje, i dr.)* |  | | | |
| **Troškovi planirane nabavke opreme** | Trošak sa PDV-om | Trošak bez PDV-a | | Iznos PDV-a |
|  |  | |  |
| **Traženi iznos podrške od Ministarstva turizma** | Iznos | | % od ukupno realizovanih troškova | |
|  | |  | |

1. **PODACI U ULAGANJIMA U OPREMU U PRETHODNOM PERIODU**

|  |  |  |
| --- | --- | --- |
| **Ulaganja preduzeća u nabavku opreme u prethodne dvije godine** | 2023. god. | 2024. god. |
|  |  |

1. **PODACI O DOBAVLJAČU**

|  |  |
| --- | --- |
| Naziv izabranog dobavljača |  |
| Matični broj |  |
| Adresa izabranog pružaoca usluge |  |
| Kontakt podaci (telefon, e-mail) |  |

Potvrđujem da su svi podaci u ovoj prijavi tačni.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. Zakonski zastupnik

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crna Gora

Ministarstvo turizma

**Obrazac 2**

**Program za podsticanje razvoja poslovanja skijališta u Crnoj Gori za 2025. godinu Programska linija za za opremanje skijališta**

**IZJAVA PODNOSIOCA PRIJAVE**

Ja,\_\_\_\_\_\_\_\_\_\_\_\_\_\_\_\_\_\_\_ (ime i prezime), koji sam zakonski zastupnik Podnosioca prijave \_\_\_\_\_\_\_\_\_\_\_\_\_\_\_\_\_(naziv privrednog društva)izjavljujem da prihvatam sve uslove navedene u Javnom pozivu za realizaciju programske linije za opremanje skijališta.

Takođe, pod punom moralnom, materijalnom i krivičnom odgovornošću, izjavljujem da:

* sve priložene kopije odgovaraju originalu;
* su svi dati navodi istiniti i odgovaraju stvarnom stanju;
* nemam povezane interese sa drugim pravnim licima i da nemam učešće veće od 20% u vlasničkoj strukturi drugog privrednog subjekta (povezana lica), koje je apliciralo na ovoj programskoj liniji (Zakon o privrednim društvima („Službeni list Crne Gore“, broj 65/20, član 32));
* privrednom društvu nije izrečena ni trajna, ni privremena zabrana obavljanja djelatnosti u poslednje dvije godine;
* za iste opravdane troškove nijesu korišćena sredstva finansijske pomoći iz državnog/lokalnog budžeta ili međunarodnih institucije/programa i drugih donatora u poslednje 3 godine;
* privredno društvo nije u stečajnom postupku ili postupku likvidacije;
* privredno društvo nije u finansijskim poteškoćama u skladu sa propisima o državnoj pomoći;
* privredno društo nije u obavezi povraćaja nezakonito primljene državne pomoći u poslednje tri godine od dana podnošenja Izjave;
* privredno društvo nije koristilo državnu pomoć male vrijednosti (de minimis državna pomoć) u prethodnom trogodišnjem fiskalnom periodu, a ukoliko jeste unijeti podatke u tebeli za prethodne tri godine od trenutka podnošenja prijave:

|  |  |  |  |  |
| --- | --- | --- | --- | --- |
| Naziv državne pomoći | Vrsta troškova | Iznos državne pomoći | Davalac državne pomoći | Datum dobijene državne pomoći |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. Zakonski zastupnik

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crna Gora

Ministarstvo turizma

**Obrazac 3**

**Program za podsticanje razvoja poslovanja skijališta u Crnoj Gori za 2025. godinu Programska linija za za opremanje skijališta**

**ZAHTJEV ZA ISPLATU (REFUNDACIJU) SREDSTAVA**

*\*Obrazac se dostavlja po završetku realizacije podržanog projekta*

|  |  |
| --- | --- |
| **Broj Ugovora** |  |
| **Naziv preduzeća** |  |
| Matični broj |  |
| Izvršni direktor |  |
| Kontakt telefon |  |
| Elektronska pošta (email) |  |
| Web adresa |  |

|  |
| --- |
| **IZJAVA** |
| Ovim putem izjavljujem da je završena aktivnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kako je definisano Prijavom i potpisanim Ugovorom. Informacije i priložena dokazna dokumentacija su istinite i vjerodostojne, što potvrđujem svojim potpisom. |

|  |
| --- |
| **ZAHTJEV** |
| U skladu sa odredbama iz Programa, molim da izvršite uplatu sredstava u iznosu od \_\_\_\_\_\_\_\_\_\_\_€ na žiro-račun broj \_\_\_\_\_\_\_\_\_\_\_\_\_\_\_\_\_\_\_kod \_\_\_\_\_\_\_\_\_\_\_\_\_\_\_\_\_banke. |

U M.P. Potpis zastupnika

\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_

Crna Gora

Ministarstvo turizma

**Obrazac 4**

**Program za podsticanje razvoja poslovanja skijališta u Crnoj Gori za 2025. godinu Programska linija za za opremanje skijališta**

**Završni izvještaj o realizaciji nabavke opreme**

|  |  |
| --- | --- |
| Naziv preduzeća |  |
| Nabavka opreme |  |
| Rezultat nabavke opreme |  |
| Ukupan iznos opravdanih troškova sa PDV-om |  |
| Ukupan iznos opravdanih troškova bez PDV-a |  |
| Iznos odobrenih sredstava Odlukom |  |
| Navedite naziv dobavljača, kao i da li imali ostvarenu saradnju prije realizovane nabavke opreme |  |
| Da li ste imali problema tokom realizacije projekta i ukoliko jeste kako ste ih riješili |  |
| Da li planirate dodatne nabavke opreme u narednom periodu? Ukoliko da, molimo vas navedite koje? |  |

U M.P. Potpis zastupnika

Datum:\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

1. Poreski obveznici koji imaju rješenja o preusmjerenju sredstava na jedinstveni račun, a ista još uvijek nisu

   realizovana na analitičkoj evidenciji obveznika, smatraju se redovnim poreskim obveznicima. [↑](#footnote-ref-1)